KOMISSION DELEGOITU ASETUS (EU) 2023/137,

annettu 10 päivänä lokakuuta 2022,

tilastollisen toimialaluokituksen NACE Rev. 2 vahvistamisesta annetun Euroopan parlamentin ja neuvoston asetuksen (EY) N:o 1893/2006 muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1893/2006 (1) ja erityisesti sen 6 artiklan 2 kohdan,

sekä katsoo seuraavaa:

(1) Sisämarkkinoiden toimintaa varten tarvitaan tilastostandardeja, joita voidaan soveltaa kansallisten ja unionin tilastotietojen keräämiseen, toimittamiseen ja julkaisemiseen, jotta yritysten, rahoituslaitosten, hallitusten sekä kaikkien muiden sisämarkkinoilla toimivien käyttöön saataisiin luotettavaa ja vertailukelpoista tilastotietoa. Tämän vuoksi on olennaisen tärkeää, että unionin toimialaluokituksen luokkia tulkitaan yhdenmukaisesti kaikissa jäsenvaltioissa.

(2) Luotettavat ja vertailukelpoiset tilastot ovat tarpeen yrityksille, jotta ne voivat arvioida kilpailukykyään, ja hyödyllisiä unionin toimielimille niiden ehkäistessä kilpailun vääristymiä.

(3) Asetuksella (EY) N:o 1893/2006 vahvistettiin Euroopan yhteisön yhteinen tilastollinen toimialaluokitus, jäljempänä ’NACE Rev. 2’, joka täyttää tilastovaatimukset sen antamishetkellä ja niin kauan kuin se on teknologisen ympäristön ja talouden rakenteen sekä asiaa koskevien kansainvälisten taloudellisten ja sosiaalisten luokitusten mukainen.

(4) Asetuksessa (EY) N:o 1893/2006 komissiolle siirretään valta antaa delegoituja säädöksiä, joilla muutetaan liitettä I teknologian ja talouden kehityksen huomioon ottamiseksi tai sen yhdenmukaistamiseksi muiden taloudellisten ja sosiaalisten luokitusten kanssa.

(5) Sen jälkeen kun NACE Rev. 2 tuli voimaan 1 päivänä tammikuuta 2008, globalisaatio ja digitalisaatio ovat muuttaneet tapaa, jolla monet toimialat tarjoavat tavaroita ja palveluja. Uusien toimialojen merkitys on kasvanut, kun taas toiset ovat menettäneet merkitystään maailmantaloudessa. Myös tietoteknisessä ympäristössä on tapahtunut nopeita muutoksia. Lisääntynyt tietoisuus talouden ympäristövaikutuksista on luonut ympäristönsuojeluun erikoistuneita toimialoja.

(6) Taloustilastojen kansainvälinen vertailukelpoisuus edellyttää, että jäsenvaltiot ja unionin toimielimet käyttävät kaikkia toimialoja koskevaa kansainvälistä toimialaluokitusstandardia ISIC:iä.

(7) Yhdistyneiden kansakuntien tilastokomission hyväksyttyä kansainvälisen toimialaluokituksen viidennen tarkistuksen, jäljempänä ’ISIC Rev. 5’, NACE-luokitusta olisi mukautettava, jotta säilytetään sen vertailukelpoisuus ja yhdenmukaisuus kansainvälisellä tasolla käytettävien toimialojen luokitusstandardien kanssa.

(8) Ottamalla huomioon viimeaikainen rakenteellisen, tieteellisen ja teknologisen kehityksen mahdollistama uusi taloudellinen toiminta NACE-luokituksesta tehdään paremmin unionin nykyisen taloudellisen toiminnan todellisuutta kuvaava.

(9) Ajantasaistettu NACE-luokitus on keskeisellä sijalla komission pyrkiessä uudistamaan unionin tilastoja. Ajantasaistetun luokituksen odotetaan vertailukelpoisemman ja merkityksellisemmän tiedon avulla parantavan talouden ohjausjärjestelmää sekä unionin että kansallisella tasolla.

(10) Sen vuoksi asetusta (EY) N:o 1893/2006 olisi muutettava,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1893/2006 liite I tämän asetuksen liitteellä.

2 artikla 1. Tätä asetusta sovelletaan tietojen toimittamiseen komissiolle (Eurostatille) kullakin viiteajanjaksolla 1 päivästä tammikuuta 2025 alkaen. 2. Poiketen siitä, mitä 1 kohdassa säädetään, tätä asetusta sovelletaan tietojen toimittamiseen seuraavista päivämääristä alkaen: a) neuvoston asetuksen (EY) N:o 530/1999 (2) osalta seuraavasti: — ansioiden rakennetta ja jakautumista koskevien tilastojen osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2026 alkaen; — työvoimakustannusten tasoa ja koostumusta koskevien tilastojen osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; b) Euroopan parlamentin ja neuvoston asetuksen (EY) N:o 2150/2002 (3) osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2026 alkaen; c) Euroopan parlamentin ja neuvoston asetuksen (EY) N:o 450/2003 (4) osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2027 alkaen; d) Euroopan parlamentin ja neuvoston asetuksen (EY) N:o 138/2004 (5) osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; e) Euroopan parlamentin ja neuvoston asetuksen (EY) N:o 1552/2005 (6) osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2030 alkaen; f) Euroopan parlamentin ja neuvoston asetuksen (EY) N:o 453/2008 (7) osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2026 alkaen; g) Euroopan parlamentin ja neuvoston asetuksen (EY) N:o 1099/2008 (8) osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2027 alkaen; h) Euroopan parlamentin ja neuvoston asetuksen (EY) N:o 1338/2008 (9) osalta seuraavasti: — liitteessä II – aihealue: terveydenhuolto, olevan aiheen ”terveydenhuollon menot ja rahoitus” osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2027 alkaen; — liitteen IV – aihealue: työtapaturmat osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2027 alkaen; i) Euroopan parlamentin ja neuvoston asetuksen (EU) N:o 691/2011 (10) osalta seuraavasti: — liitteen I – Päästöjä ilmaan koskevien tilien moduuli osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; — liitteen II – Toimialoittaisia ympäristöön liittyviä veroja koskeva moduuli osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; — liitteen IV – Ympäristönsuojelumenoja koskevien tilien moduuli osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; — liitteen V – Ympäristöliiketoimintaa koskevien tilien moduuli osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; — liitteen VI – Fyysisiä energiavirtoja koskevien tilien moduuli osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; j) Euroopan parlamentin ja neuvoston asetuksen (EU) N:o 70/2012 (11) osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2026 alkaen; k) Euroopan parlamentin ja neuvoston asetuksen (EU) N:o 549/2013 (12) liitteen B osalta sitä sovelletaan tietojen toimittamiseen kullakin viiteajanjaksolla syyskuusta 2029 alkaen; l) Euroopan parlamentin ja neuvoston asetuksen (EU) 2019/1700 (13) osalta seuraavasti: — aihealueiden ”työvoima” sekä ”tulot ja elinolot” osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2026 alkaen; — aihealueen ”koulutus” osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2028 alkaen; — aihealueiden ”kulutus” ja ”ajankäyttö” osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2030 alkaen; — aihealueen ”terveys” osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2031 alkaen; m) Euroopan parlamentin ja neuvoston asetuksen (EU) 2019/2152 (14) osalta seuraavasti: — 6 artiklan 1 kohdan a alakohdan osalta sitä sovelletaan uuteen perusvuoteen 2025 perustuvien tietojen toimittamiseen; — 6 artiklan 2 kohdan c ja d alakohtien osalta sitä sovelletaan tietojen toimittamiseen kullakin viiteajanjaksolla 1 päivästä tammikuuta 2026 alkaen.

3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä lokakuuta 2022. Komission puolesta Puheenjohtaja Ursula VON DER LEYEN

(1) EUVL L 393, 30.12.2006, s. 1.

(2) Neuvoston asetus (EY) N:o 530/1999, annettu 9 päivänä maaliskuuta 1999, ansioita ja työvoimakustannuksia koskevista rakennetilastoista (EYVL L 63, 12.3.1999, s. 6).

(3) Euroopan parlamentin ja neuvoston asetus (EY) N:o 2150/2002, annettu 25 päivänä marraskuuta 2002, jätetilastoista (EYVL L 332, 9.12.2002, s. 1).

(4) Euroopan parlamentin ja neuvoston asetus (EY) N:o 450/2003, annettu 27 päivänä helmikuuta 2003, työvoimakustannusindeksistä (EUVL L 69, 13.3.2003, s. 1).

(5) Euroopan parlamentin ja neuvoston asetus (EY) N:o 138/2004, annettu 5 päivänä joulukuuta 2003, maatalouden taloustileistä yhteisössä (EUVL L 33, 5.2.2004, s. 1).

(6) Euroopan parlamentin ja neuvoston asetus (EY) N:o 1552/2005, annettu 7 päivänä syyskuuta 2005, ammatillista koulutusta yrityksissä koskevista tilastoista (EUVL L 255, 30.9.2005, s. 1).

(7) Euroopan parlamentin ja neuvoston asetus (EY) N:o 453/2008, annettu 23 päivänä huhtikuuta 2008, yhteisön alueella olevia avoimia työpaikkoja koskevista neljännesvuosittaisista tilastoista (EUVL L 145, 4.6.2008, s. 234).

(8) Euroopan parlamentin ja neuvoston asetus (EY) N:o 1099/2008, annettu 22 päivänä lokakuuta 2008, energiatilastoista (EUVL L 304, 14.11.2008, s. 1).

(9) Euroopan parlamentin ja neuvoston asetus (EY) N:o 1338/2008, annettu 16 päivänä joulukuuta 2008, kansanterveyttä sekä työterveyttä ja työturvallisuutta koskevista yhteisön tilastoista (EUVL L 354, 31.12.2008, s. 70).

(10) Euroopan parlamentin ja neuvoston asetus (EU) N:o 691/2011, annettu 6 päivänä heinäkuuta 2011, Euroopan ympäristötilinpidosta (EUVL L 192, 22.7.2011, s. 1).

(11) Euroopan parlamentin ja neuvoston asetus (EU) N:o 70/2012, annettu 18 päivänä tammikuuta 2012, maanteiden tavarakuljetusten tilastoista (EUVL L 32, 3.2.2012, s. 1).

(12) Euroopan parlamentin ja neuvoston asetus (EU) N:o 549/2013, annettu 21 päivänä toukokuuta 2013, Euroopan kansantalouden tilinpito- ja aluetilinpitojärjestelmästä Euroopan unionissa (EUVL L 174, 26.6.2013, s. 1).

(13) Euroopan parlamentin ja neuvoston asetus (EU) 2019/1700, annettu 10 päivänä lokakuuta 2019, yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta (EUVL L 261 I, 14.10.2019, s. 1).

(14) Euroopan parlamentin ja neuvoston asetus (EU) 2019/2152, annettu 27 päivänä marraskuuta 2019, Euroopan yritystilastoista ja kymmenen säädöksen kumoamisesta yritystilastojen alalla (EUVL L 327, 17.12.2019, s. 1).